ມາເລເຊຍຟ້ອງໂຈນທະເລໂຊມາເລຍ
ໄອຍະການມາເລເຊຍ ຕັ້ງຂໍ້ຫາຕໍ່ພວກທີ່ ສົງໄສວ່າເປັນໂຈນທະເລໂຊມາເລຍ 7 ຄົນ
ຄະນະໄອຍະການມາເລເຊຍກ່າວວ່າ ພວກຕົນໄດ້ຟ້ອງຜູ້ ຕ້ອງສົງໄສເປັນໂຈນທະເລຊາວໂຊມາເລຍ 7 ຄົນໃນຄວາມ ຜິດພາຍໃຕ້ກົດໝາຍວ່າດ້ວຍອາວຸດປືນ ມັນເປັນການຟ້ອງຮ້ອງປະເພດນີ້ເທື່ອທຳອິດຕໍ່ພວກໂຈນ ທະເລອາຟຣິກາຢູ່ທີ່ເອເຊຍ ພວກຜູ້ຊາຍທັງ 7 ອາດປະ ເຊີນກັບໂທດປະຫານຊີວິດ ດ້ວຍການແຂວນຄໍ ຖ້າຫາກ ຖືກພົບເຫັນວ່າມີຄວາມຜິດ ໜ່ວຍກ້າຕາຍ ຫຼືກອມມັງໂດມາເລເຊຍ ໄດ້ ບຸກເຂົ້າໄປຈັບພວກໂຈນທະເລທັງ 7 ໃນ ເດືອນມັງກອນຜ່ານມາ ລຸນຫຼັງທີ່ພວກ ໂຈນທະເລຈຸນີ້ໄດ້ພະຍາຍາມຈີ້ກຳປັ່ນບັນ ທຸກສານເຄມີ ທີ່ມາເລເຊຍເປັນເຈົ້າຂອງ ນອກນັ້ນ ພວກທີ່ສົງໄສວ່າເປັນໂຈນທະເລ ໂຊມາເລຍຈຳນວນນຶ່ງ ຍັງຖືກເກົາຫຼີໃຕ້ ແລະອິນເດຍຄວບຄຸມໂຕໄວ້ ແລະຄາດວ່າ ຈະຖືກ ຟ້ອງຮ້ອງໃນໄວໆນີ້